	Брегът на канала откъм нейната страна бе малко по-нисък от отсрещния. Потокът изхвърляше опустошителна струя към равнината. Четирикраки риби и някакви не много големи твари с пипала се плъзгаха по наклона. Тя прониза две по-малки земноводни с ножа си, после одра и изяде едното. Отряза главата на другото, изкорми го и го понесе за опашката. Смяташе да го използва за закуска, за обед или и за двете.